[{"text_idx": "#000005", "text": "Eesti rahvusmeeskonna u\u0308ks liidreid, viimasel neljal aastal meie parimaks meesvo\u0303rkpalluriks valitud Robert Ta\u0308ht naaseb kaheaastase pausi ja\u0308rel ma\u0308ngima Poolasse, kui liitus Rzeszowi Asseco Resoviaga. Sama klubiga on ka\u0308ed lo\u0308o\u0308nud teatavasti teinegi Eesti koondislane Timo Tammemaa."}, {"text_idx": "#000007", "text": "Vo\u0303rkpall24 vo\u0303ttis 192-sentimeetrise nurgaru\u0308ndajaga u\u0308hendust, et uurida hooaja ettevalmistuse, hetkevormi ja uue hooaja eesma\u0308rkide kohta."}, {"text_idx": "#000008", "text": "Robert, oled nu\u0308u\u0308d mo\u0303nda aega oma uues koduklubis viibinud. Millised need na\u0308dalad on seni olnud ja millele on po\u0303hiro\u0303hk suunatud?"}, {"text_idx": "#000009", "text": "Hetkel on suur ro\u0303hk la\u0308inud fu\u0308u\u0308silisele vormile. Pallitrenne hakkasime nu\u0308u\u0308d viimasel na\u0308dalal tegema. Vaikselt liigume jo\u0303usaalist ma\u0308ngusaali poole."}, {"text_idx": "#000011", "text": "Praegu vo\u0303in o\u0308elda, et mulle sobib ta va\u0308ga ha\u0308sti. Treeningud on ha\u0308sti u\u0308les ehitatud, samuti va\u0308ljaspool saali on tegemist toreda inimesena. Ta suudab ra\u0308a\u0308kida ka vo\u0303rkpalliva\u0308liseid asju, kuid trennis ta enam nii so\u0303ber pole ja la\u0308heb to\u0303siseks to\u0308o\u0308 tegemiseks."}, {"text_idx": "#000012", "text": "Mida tehakse klubis vo\u0303i treeningutel teisiti, kui seni oled kogenud?"}, {"text_idx": "#000014", "text": "Sa mainisid u\u0308hes intervjuus, et Resoviaga liitumine on sinu jaoks justkui unistuse ta\u0308itumine. Kas esmakordselt Resovia ma\u0308ngijana kodusaali astudes tekkis eriline tunne?"}, {"text_idx": "#000015", "text": "Ausalt o\u0308eldes me pole veel saanud oma saalis treenida, sest seal tehakse uuenduskuuri. Ilmselt selle na\u0308dala lo\u0303pus saame hakata seal trenne tegema. Olen Poolas kolm aastat ma\u0308nginud ja nu\u0308u\u0308d on see minu kodusaal... Eks see natukene erilisem ole muidugi."}, {"text_idx": "#000016", "text": "Kas oled aimu saanud, miks on see klubi kuulunud aastaid maailma paremikku?"}, {"text_idx": "#000017", "text": "Siin on lihtne valem \u2013 klubil on aastaid olnud vo\u0303rdlemisi suur eelarve ja nad on teinud ha\u0308id otsuseid. To\u0303si, viimased hooajad pole otsused nii head enam olnud. Eks aeg na\u0308itab, kas nu\u0308u\u0308d on taas ha\u0308id valikuid tehtud vo\u0303i mitte."}, {"text_idx": "#000018", "text": "On klubi tulevaks hooajaks mingeid eesma\u0308rke endale seadnud?"}, {"text_idx": "#000019", "text": "Eesma\u0308rke pole veel selgeso\u0303naliselt va\u0308lja o\u0308eldud, kuid ma\u0308ngijatega omavahel ikka oleme arutanud. Ilmselt klubi ei taha kohe hooaja alguses meestele pingeid peale panna. Kui meil peaksid esimesed ma\u0308ngud kehvasti minema, siis suure to\u0303ena\u0308osusega tehakse kriisikoosolekuid, aga praegu on asju vo\u0303etud va\u0308ga rahulikult."}, {"text_idx": "#000020", "text": "Usud, et Resoviaga liitudes tegid karja\u0308a\u0308ris sammu edasi?"}, {"text_idx": "#000021", "text": "Mingis mo\u0303ttes kindlasti. Ma ei saa o\u0308elda, et olen toppama ja\u0308a\u0308nud vo\u0303i suisa sammu tagasi astunud. Kui vo\u0303rrelda Perugiat, kus eelmisel hooajal ma\u0308ngisin, ja Resoviat, siis taseme poolest on esimene u\u0308le. Natuke raske on vo\u0303rrelda, sest Perugiasse vo\u0303eti mind varumeheks, kuid siin peaksin siiski po\u0303hikoosseisu kuuluma. Resovia on koht, kus ma ennast ha\u0308sti tunnen ja saan ennast to\u0303estada."}, {"text_idx": "#000023", "text": "Fu\u0308u\u0308silise poole pealt ei saa praegu kurta. Palliga tegutsemine tahab veel ko\u0303vasti lihvimist. Kuna meil on jo\u0303usaalis ko\u0303va tamp peal, siis see pa\u0308rsib tehnilist poolt ja see on igati loogiline. Kui koormused va\u0308henevad, siis la\u0308heb ka tehniline pool kindlasti paremaks."}, {"text_idx": "#000025", "text": "Suurepa\u0308rane! U\u0308tleks, et siin on organisatoorne pool parem kui Perugias. Kuna nii meeste kui ka naiste sponsor on Toyota, siis said ko\u0303ik tutikad Corollad. Samuti on korter igati korralik. Ole ainult mees, jo\u0303ua o\u0303igel ajal trenni ja anna seal endast parim. Olmeprobleemid lahendab klubi kiiresti a\u0308ra. Praegu pole millegi u\u0308le kurta."}, {"text_idx": "#000026", "text": "Kas Timo Tammemaaga veedad palju aega vo\u0303i on meeskonnas vanu so\u0303pru ja uusi tuttavaid, kellega rohkem suhtled?"}, {"text_idx": "#000028", "text": "Poola liigat tahetakse alustada juba septembris. Kui reaalseks sa seda ise praegu pead?"}, {"text_idx": "#000029", "text": "Ma va\u0308ga tahaks loota, et ko\u0303ik la\u0308heb plaanide kohaselt. Viimaste uudiste valguses on juba teine PlusLiga meeskond karantiiniohus, seega hetkel ei oska o\u0308elda, mis saama hakkab. Ma ei tahaks mingeid ennustusi teha. Pole mo\u0303tet enne kindlaid otsuseid u\u0308le mo\u0303elda ja ennast stressi viia. Karantiini ei sooviks uuesti la\u0308bi elada. Tuleb kannatlikult oodata. Meile on karmid so\u0303nad peale loetud, et hoiduksime peale treeningsaalis ka\u0308imise igasugustest siseruumis toimuvatest tegevustest."}, {"text_idx": "#000031", "text": "Otseselt keelatud pole, kuid rangelt soovituslik on hoida ennast ja mitte ringi ka\u0308ia. See pole meeldiv, kuid ko\u0303ik mo\u0303istavad seda. Keegi ei taha, et kogu vo\u0303istkond kaheks na\u0308dalaks karantiini pandaks. Kodus nelja seina vahel ei taha keegi istuda. Alguses ka\u0308isime pa\u0308ris julgelt igal pool. Linnana on Resovia igati korralik. Siin elab umbes 200 000 elanikku ja vanalinn on va\u0308ga ilus. Viimased kolm hooaega olen sattunud ma\u0308ngima korralikesse linnadesse ja mulle see sobib."}, {"text_idx": "#000032", "text": "Hiljuti tuli uudis, et Poola legend, 37-aastane Mariusz Wlaz\u0142y, kes oli kogu karja\u0308a\u0308ri ma\u0308nginud Belchatowis, liitub Gdanskiga. Oli see sinu jaoks u\u0308llatus?"}, {"text_idx": "#000033", "text": "Mo\u0303nes mo\u0303ttes ku\u0308ll. Samas on Gdanski peatreener Michal Winiarski tema vana tuttav ja ilmselt nad seal omavahel midagi klattisid. Eks Wlazly parim enne hakkab mo\u0308o\u0308da saama ja Belchatow otsib temale va\u0308a\u0308rilist asendajat. Ta vedas Belchatowit pikki aastaid ja nu\u0308u\u0308d oli aeg edasi liikuda. Varem vo\u0303i hiljem pidi see juhtuma."}]